

**ҲУКУМАТИ ҶУМҲУРИИ ТОҶИКИСТОН**

**Мақомоти иҷроияи ҳокимияти давлатии шаҳри Хоруғ**

**Даъват барои иштирок дар Тендер**

|  |  |
| --- | --- |
| Номи озмун | Макон |
| **Таъмири қисмати садамавии канали Темур ба масофаи 28 м дар мавзеи Дашти Поён (Селхозтехника)** | ш. Хоруғ, ВМКБ |

Мақомоти иҷроияи ҳокимияти давлатии шаҳри Хоруғ бо дастгирии молиявии Иттиҳоди Аврупо (ИА) дар доираи лоиҳаи BRUD «Баланд бардоштани устуворгаодонӣ тавассути рушди ҳамгироии шаҳрӣ» дар шаҳри Хоруғ ҳамаи шахсони манфиатдорро барои иштирок дар озмуни зер овардашуда даъват менамояд:

Ҳадафи умумии лоиҳаи BRUD - ин баланд бардоштани устувории ҷомеа, беҳтар кардани идоракунии шаҳрӣ ва устуворгардонии шаҳри Хоруғ тавассути стратегияи ҳамаҷонибаи идоракунии партовҳои сахт, дастгирии инфрасохтор, беҳтар кардани чароғоникунонӣ дар ҷойҳои ҷамъиятӣ ва татбиқи коҳиши хавфи хатари офатҳои табиӣ бар асоси экосистема мебошад.

Ҳамаи шахсони манфиатдор метавонанд бастаи ҳуҷҷатҳои тендериро тавассути почтаи электронии –**khorog.1932@gmail.****com**  дастрас намоянд.

**Диққат!** Нодуруст пур кардани ҳуҷҷатҳо ва маълумоти зарурӣ ба раванди арзёбӣ ва интихоби пудратчӣ/таъминкунанда таъсир мерасонад ё метавонад боиси аз раванди баррасии минбаъда хориҷ шудани иштирокчӣ гардад.

**Мӯҳлати пешниҳоди ҳуҷҷатҳо: санаи 27 марти соли 2025 то соати 17:00.** Лутфан пешниҳодҳои тиҷоратиро мувофиқи талаботи дар «Ҳуҷҷати тендерӣ» - Замимаи 1 ва даъватномаи тендерӣ зикргардида омода намуда, дар лифофаи мӯҳршуда дар як нусха ба суроғаи зерин фиристед: ш. Хоруғ, хиёбони Шотемур, 60, Бинои Мақомоти Иҷроияи Ҳокимияти давлатии ВМКБ, ошёнаи 4.

**Диққат:** Аз довталабон даъват карда мешавад, ки дар ифтитоҳи пешниҳодҳои тендерӣ соати **9:00
28 марти соли 2025** бо суроғаи дар боло зикршуда ҳозир шаванд.

**Мақоми шартномавӣ ҳуқуқ дорад**, ки ҳама гуна пешниҳоди тендериро қабул кунад, инчунин ҳама гуна пешниҳодҳоро дар вақти дилхоҳ то бастани шартнома рад кунад ва дар назди иштирокчиёни тендер ҳеҷ гуна масъулият надорад.

**Ташкилот - Фармоишгар** инчунин ӯҳдадор нест, ки онҳоро дар бораи сабабҳои чунин амалҳо огоҳ созад.Хоҳишмандон метавонанд барои қабули ҳуҷҷатҳои тендерӣ ва дастрасии маълумоти иловагӣ ба муҳандиси лоиҳа – **Илолов Ширинбек бо рақами телефонии (+992) 93-703-14-13** муроҷиат намоянд.